AZ ALDROVANDA VESICULOSA ISMERETÉHEZ. 
325 
A fontosabb morfológiai bélyegeket összehasonlítás czéljából táblá¬ 
zatba foglaltam. Tettem ezt egyrészt azért, hogy megkönnyítsem má¬ 
soknak a kutatást, másrészt azért, mert az ilyen táblázat tanulságos 
áttekintést nyújt a különféle termőhelyekről származó Aldrovandá-knak 
egyöntetű alkotásáról. A típustól való eltérést csakis a kevesebb serté- 
vel ellátott var. Durieui ÖASP.-nál lehet észlelni. 
Végre szükségesnek tartottam az Aldr ovanda eddig ismeretessé 
lett összes termőhelyeinek följegyzését. Caspary ugyan 1859-ben az 
addig ismert termőhelyeket közölte, majd 1862-ben újabb adatokkal 
kiegészítette, de azóta sok idő telt el s a termőhelyek száma legalább 
is megkétszereződött. Némely helyről a terjeszkedő kultúra következté¬ 
ben végleg eltűnt. Legújabban Diels (1906) állította össze az Aldrovanda 
termőhelyeit, de ez a felsorolás sem teljes. Ezért a mennyire tehettem, 
a termőhely nevéhez még oda tettem a felfedező nevét, a fölfedezés 
idejét s más tudnivalót, a mi az illető termőhelyre vonatkozik. 
Mielőtt vizsgálataimról beszámolnék, hálás köszönetemet fejezem 
ki Dr. Filarszky Nándor m. nemz. múzeumi osztályigazgató úrnak, a 
miért többféle irányban segítségemre volt s ezáltal munkámat lényege¬ 
sen megkönnyítette. 
II. A brassói Aldrovanda. 
Brassó egyik külvárosának, Ó-Brassónak északi bejáratánál emel¬ 
kedik a kopár Fortyogóhegy (Gesprengberg). Magassága a Barczaság 
síkjától csak 60 m., de azért tetejéről, hol egy ősrégi erődítésnek nyo¬ 
mait találjuk, pompás kilátás nyílik a Barczaságot szegélyező hegyekre. 
Közvetetlenül a hegy nyugati lábánál terül el a Fortyogó-mocsár, 
az Aldrovanda vesiculosa termőhelye. 
Az Aldrovanda a Forty ogó-mocsárnak csak egyik medenczéjében 
terem. Csak az találja meg, a ki pontosan ismeri termőhelyét. A be nem 
avatott legfeljebb véletlenségből akad re4, mint magam is, midőn leg¬ 
először, moszatgyűjtés közben rábukkantam. A sűrű gyékényes közepén 
rejtőzködik, hová csak egy keskeny földnyelv vezet. S ha el is jutot¬ 
tunk ide, akkor is csak nagy nehezen találjuk meg, mert barna színe, 
a szintén barna színű Lenina trisulca L. tömegében észrevehetetlenné 
teszi. Csak csúcsán levő hajtása zöld színű. A bámulásnak oka vagy az, 
hogy árnyékos helyen, a sűrű gyékényesben él, vagy a víz szennyezett 
volta. A Fortyogó-mocsár vize ugyanis a közeli petroleumgyárak kátrá¬ 
nyától olajos szokott lenni. 
Hogy az Aldrovanda gyakran piros színű, azt már a régi kutatók 
is följegyezték. A brassói Aldrovanda-1 május hó első felében, és szép- 
